કોંગ્રેસનો સાથ છોડી ભાજપ સાથે હાથ મિલાવનાર દોલતભાઇ દેસાઇ વર્ષ 1990માં પહેલીવાર ભાજપની ટિકિટ સાથે ચૂંટણી લડ્યા હતા. એ વર્ષે ભાજપે જનતા દળ સાથે મળીને ગુજરાતમાં સરકાર બનાવી હતી. વર્ષ 1995માં દોલતભાઇએ આ બેઠક પરથી જીત મેળવી હતી અને પહેલીવાર ભાજપે કેશુભાઇ પટેલના નેતૃત્વ હેઠળ ગુજરાતમાં સરકાર બનાવી હતી. વર્ષ 1998માં દોલતભાઇ દેસાઇએ વલસાડ બેઠક પરથી સતત ત્રીજીવાર જીત મેળવી અને ફરી એકવાર રાજ્યમાં કેશુભાઇના નેતૃત્વ હેઠળ ભાજપની સરકાર બની.